KTC ทะยาน 6% ทุบออลไทม์ไฮ! โบรกฯ ชี้ยอดใช้จ่ายผ่านบัตรฟื้น หนุนผลงานปี 63 โต
KTC ทะยาน 6% ทุบออลไทม์ไฮ! โบรกฯ ชี้ยอดใช้จ่ายผ่านบัตรฟื้น หนุนผลงานปี 63 โต ล่าสุดอยู่ที่ 59 บาท บวก 3.50 บาท หรือ 6.31% มูลค่าซื้อขาย 767.16 ล้านบาท
KTC ทะยาน 6% ทุบออลไทม์ไฮ! โบรกฯ ชี้ยอดใช้จ่ายผ่านบัตรฟื้น หนุนผลงานปี 63 โต ล่าสุดอยู่ที่ 59 บาท บวก 3.50 บาท หรือ 6.31% มูลค่าซื้อขาย 767.16 ล้านบาท
25 ธ.ค. 2563

ผู้สื่อข่าวรายงานว่า ราคาหุ้น บริษัท บัตรกรุงไทย จำกัด (มหาชน) หรือ KTC ล่าสุด ณ เวลา 15.09 น. อยู่ที่ 59 บาท บวก 3.50 บาท หรือ 6.31% สูงสุดที่ 60.25 บาท ต่ำสุดที่ 56.50 บาท ด้วยมูลค่าซื้อขาย 767.16 ล้านบาท โดยราคาหุ้นปรับตัวสูงสุดนับตั้งแต่เข้าซื้อขายในตลาดหลักทรัพย์แห่งประเทศไทย (SET)

โดย บล.ทรีนีตี้ ระบุในบทวิเคราะห์ วางแนวรับ KTC ที่ 55 บาท แนวต้าน 57 บาท โดยยมองว่าจะได้รับประโยชน์จากช้อปปิ้งส่งท้ายปี
ด้าน บล.เคจีไอ (ประเทศไทย) ระบุในบทวิเคราะห์ แนะนำ “Neutral” KTC ราคาเป้าหมาย 53 บาท/หุ้น โดยใช้สมมติฐานที่ค่อนข้างเป็นบวกกับแนวโน้มการเติบโตในปี 2563/64 ประเมินว่าสินเชื่อจะเร่งตัวขึ้นเป็น 13%/12% ในปี 2564/2565 (จาก 7% ในปี 2563)
ทั้งนี้มองว่าโมเมนตั้มของสินเชื่อ KTC จะเติบโตอย่างแข็งแกร่ง ในขณะที่อัตราการเติบโตของยอดใช้จ่ายผ่านบัตรก็เร่งตัวขึ้น และรายได้จากการติดตามหนี้เสียก็จะเติบโตอย่างแข็งแกร่ง โดยได้อานิสงส์จากแคมเปญของภาครัฐที่จะกระตุ้นการบริโภคในประเทศในช่วงไตรมาส 4/63 และปี 2564 คาดว่ายอดใช้จ่ายผ่านบัตรเครดิตจะพลิกมาโตเป็นบวกที่ประมาณ 3% (จาก +2.2%/-22%/-5.8% ในไตรมาส 1/63 ถึงไตรมาส 3/63) และคาดว่าสินเชื่อจะโต +7%/14% ในปี 2563/64 (จาก +5% เมื่อเทียบจากปีก่อนในงวด 9 เดือนแรกปี 2563)
ขณะที่ KTC ผนึกพันธมิตรทางธุรกิจกับ KTB (ธนาคารแม่) ตั้งสองบริษัทใหม่เพื่อหาโอกาสทางธุรกิจใหม่ ๆ และสร้าง synergy เพื่อประหยัดต้นทุน ทั้งนี้ platform ใหม่จะทำให้ KTC และ KTB สามารถ cross-sell ธุรกิจใหม่ได้ผ่านช่องทางดิจิทัลเพื่อเข้าถึงฐานลูกค้ารายย่อยขนาดใหญ่ทั่วประเทศ โดยในช่วงแรก เรายังไม่คิดว่าธุรกิจใหม่จะทำกำไรให้กับบริษัท แต่หลังจากนี้จะเกิด synergy ในแง่ของการประหยัดต้นทุน
โดยใช้สมมติฐานว่าสัดส่วน C/I จะลดลงเหลือ 32.5% ในปี 2564 (จากฐาน C/I ปกติที่ 33-35%) ทั้งนี้ KTC ได้ตัดค่าใช้จ่ายด้านการตลาด และที่ปรึกษาลงอย่างหนักในช่วงที่ covid-19 ระบาด ซึ่งกดให้สัดส่วน C/I ลดลงเหลือ 30% ในงวด 9M63
ทั้งนี้หลังจากที่เปิดบริการธุรกิจใหม่สินเชื่อจำนำทะเบียนผ่านเครือข่ายของ KTB ประมาณ 300 สาขา และ บนออนไลน์  KTC ตั้งเป้าสินเชื่อส่วนนี้ 300 ล้านบาท/1.0 พันล้านบาทในปี 2563/2564 ทั้งนี้ ใช้สมมติฐานอัตราผลตอบแทนสินเชื่อจำนำทะเบียนที่ 21%, ทำให้เราคาดว่าสัดส่วนกำไรจากสินเชื่อจำนำทะเบียนจะคิดเป็นประมาณ 1%/2.5% ในปี 2563/64 ซึ่งการจะเร่งสัดส่วนกำไรจากธุรกิจนี้ บริษัทต้องเพิ่มพอร์ตสินเชื่อจำนำทะเบียนให้ได้ &gt; 3 พันล้านบาท
นอกจากนี้ได้รวมต้นทุนทางการเงินที่ลดลง 40bps จากการ refinance หุ้นกู้ด้วยต้นทุนที่ถูกลง, LLP ที่ลดลง 200bps, สัดส่วนคชจ./รายได้ที่ลดลงเหลือ 32.5% (จากเดิมที่ 33-35%), และอัตราการเติบโตของสินเชื่อปี 2564 ที่ 13% เข้าไว้ในประมาณการของเรา ซึ่งส่งผลให้ประมาณการกำไรสุทธิปี 2564/65 เพิ่มขึ้นประมาณ 21%/12% (จากศูนย์ในปี 2563) ซึ่งเมื่อใช้ P/E ที่ 20x สูงกว่าค่าเฉลี่ยระยะยาว +2.0 S.D.  ทำให้เราได้ราคาเป้าหมายใหม่ที่ 53 บาท ดังนั้น เราจึงยังคงคำแนะนำถือ